Gandia inicia la poda de 200 palmeres en l´accés sud de la ciutat
08 novembre 2019

## Gandia inicia la poda de 200 palmeres en l´accés sud de la ciutat08 novembre 2019Última actualització: 14 juliol 2025

![](../gestion/img/PHOTO-2019-11-04-19-50-06.jpg)  
  

STV Gestió, empresa concessionària del manteniment i conservació de les zones verdes de Gandia, ha començat la poda de palmeres en el municipi amb una primera fase que es desenvolupa ja en l'accés sud a la ciutat. El treball es realitza en la mitjana i els accessos laterals de l'Avinguda d'Alacant, i per al mateix s'hi ha destinat tres equips de poda al complet amb personal experimentat.

_“Aquesta actuació es realitza en més de 200 palmeres, exemplars que una vegada podats se sotmetran al corresponent tractament fitosanitari per a la prevenció del morrut roig”_, ha explicat **José Manuel Morant, cap de servei de STV a Gandia**. Una vegada s'acabe en l'Avinguda d'Alacant, la poda s'estendrà a altres zones del municipi.

El treball que es realitza en les palmeres és _“la retirada dels fruits i les palmes baixes, al mateix temps que s'afavoreix la sanitat de la planta i la seua inspecció fitosanitària. Finalment, es dóna forma a la valona de la palmera. Respecte a les palmes que es rebutgen, es trituren en el mateix lloc de la poda per a després reutilitzar-lo com a humus o ‘mulching’ en altres espais verds de Gandia”_, ha assegurat la **regidora de Gestió Responsable del Territori, Alícia Izquierdo.**

_“La planificació es realitza de manera coordinada amb l'Ajuntament per a determinar les zones en les quals es realitzen les actuacions. De fet aquesta és una primera fase de poda de palmeres que s'anirà estenent a poc a poc a altres punts del terme de Gandia”,_ ha comentat **Clara Carbonell, delegada de STV Gestió a Gandia**.

[Twittear](https://twitter.com/share)